﻿ Yuvraj Retires: भारतीय क्रिकेट के 'फाइटर' युवराज सिंह ने अंतरराष्ट्रीय क्रिकेट को कहा अलविदा Yuvraj Singh announces retirement from international cricket | Cricket News in Hindi
Yuvraj Retires: भारतीय क्रिकेट के 'फाइटर' युवराज सिंह ने अंतरराष्ट्रीय क्रिकेट को कहा अलविदा
Updated Jun 10, 2019 | 15:12 IST
Yuvraj Singh retires, Indian cricket team: भारतीय क्रिकेट टीम में लंबे समय तक स्टार क्रिकेटर के रूप में दबदबा बनाए रखने वाले युवराज सिंह ने आज अंतरराष्ट्रीय क्रिकेट करियर को अलविदा कह दिया।
नई दिल्लीः जमकर खेला, जमकर लड़ा और करोड़ों चेहरों पर ना जाने कितनी बार मुस्कान बिखेरने वाले भारतीय क्रिकेट के 'फाइटर' ने आज अंतरराष्ट्रीय क्रिकेट को अलविदा कह दिया है। आज भी वो हारा नहीं है, बस रफ्तार और उम्र के फेर के बीच शायद थोड़ा पीछे रह गया। एक फाइटर जिसने मैदान पर भी हर मैच को जंग की तरह लिया और भारत को दो विश्व कप जिताने में अहम भूमिका निभाई, फिर जब शरीर पर वार हुआ (कैंसर) तब भी लड़कर लौट आया। उसी फाइटर ने आज मीडिया के जरिए देश को संदेश दे दिया कि सालों के प्यार के लिए शुक्रिया और देश की जर्सी में जो कुछ किया उसे कभी भुलाया नहीं जा सकेगा।
टी20 विश्व कप 2007 - मैन ऑफ द टूर्नामेंट
आईसीसी क्रिकेट विश्व कप 2011 - मैन ऑफ द टूर्नामेंट